Ericu950/Stoicheia-meter-silver huggingface dataset:
ἀλλὰ καὶ Ἔφορος ἱστορεῖ ὡς εὔξαιτο , εἰ νικήσειεν Ὀλύμπια τεθρίππῳ , χρυσοῦν ἀνδριάντα ἀναθεῖναι .
νικήσας δὲ καὶ ἀπορῶν χρυσίου , κατά τινα ἑορτὴν ἐπιχώριον κεκοσμημένας ἰδὼν τὰς γυναῖκας πάντα ἀφείλετο τὸν κόσμον , καὶ ἔπεμψε τὸ ἀνάθημα .
λέγουσι δέ τινες ὡς θελήσας αὐτοῦ τὸν τάφον μὴ γνωσθῆναι , τοιοῦτόν τι ἐμηχανήσατο .
δυσὶν ἐκέλευσε νεανίσκοις , δείξας τινὰ ὁδόν , ἐξελθεῖν νύκτωρ , καὶ τὸν ἀπαντήσαντα ἀνελεῖν καὶ θάψαι ·
ἔπειτα βαδίζειν ἄλλους τε κατὰ τούτων τέτταρας , καὶ ἀνελόντας θάψαι 0 ·
πάλιν τε κατὰ τούτων πλείονας 0 .
καὶ οὕτως αὐτὸς τοῖς πρώτοις ἐντυχὼν ἀνῃρέθη .
κορίνθιοι δὲ ἐπί τι κενοτάφιον ἐπέγραψαν αὐτῷ τόδε ·
πλούτου καὶ σοφίης πρύτανιν πατρὶς ἥδε Κόρινθος κόλποις ἀγχίαλος γῆ Περίανδρον ἔχει 0 .
ἔστι καὶ ἡμῶν ·
μή ποτε λυπήσῃ σε τὸ μή σε τυχεῖν τινος ·
ἀλλὰ τέρπεο πᾶσιν ὁμῶς οἷσι δίδωσι θεός .
καὶ γὰρ ἀθυμήσας ὁ σοφὸς Περίανδρος ἀπέσβη , οὕνεκεν οὐκ ἔτυχεν πρήξιος ἧς ἔθελεν .
τούτου ἐστὶ καὶ τὸ Μηδὲν χρημάτων ἕνεκα πράττειν ·
δεῖν γὰρ τὰ κερδαντὰ κερδαίνειν 0 .
ἐποίησε δὲ καὶ ὑποθήκας εἰς ἔπη δισχίλια .
εἶπέ τε τοὺς μέλλοντας ἀσφαλῶς τυραννήσειν τῇ εὐνοίᾳ δορυφορεῖσθαι , καὶ μὴ τοῖς ὅπλοις .
καί ποτε ἐρωτηθεὶς διὰ τί τυραννεῖ , ἔφη , ὅτι καὶ τὸ ἑκουσίως ἀποστῆναι καὶ τὸ ἀφαιρεθῆναι κίνδυνον φέρει .
ἔλεγε δὲ καὶ τάδε ·
καλὸν ἡσυχία 0 ·
ἐπισφαλὲς προπέτεια 0 ·
κέρδος αἰσχρόν 0 ·
* δημοκρατία κρεῖττον τυραννίδος 0 ·
αἱ μὲν ἡδοναὶ φθαρταί , αἱ δὲ τιμαὶ ἀθάνατοι 0 1 ·
εὐτυχῶν μὲν μέτριος ἴσθι , δυστυχῶν δὲ φρόνιμος 0 ·
φίλοις εὐτυχοῦσι καὶ ἀτυχοῦσιν ὁ αὐτὸς ἴσθι ·
ὃ ἂν ὁμολογήσῃς , διατήρει ·
λόγων ἀπορρήτων ἐκφορὰν μὴ ποιοῦ ·
μὴ μόνον τοὺς ἁμαρτάνοντας , ἀλλὰ καὶ τοὺς μέλλοντας κόλαζε .
Οὗτος πρῶτος δορυφόρους ἔσχε , καὶ τὴν ἀρχὴν εἰς τυραννίδα μετέστησε ·
καὶ οὐκ εἴα ἐν ἄστει ζῆν τοὺς βουλομένους , καθά φησιν Ἔφορος καὶ Ἀριστοτέλης , ἤκμαζε δὲ περὶ τὴν τριακοστὴν ὀγδόην Ὀλυμπιάδα , καὶ ἐτυράννησεν ἔτη τετταράκοντα .
σωτίων δὲ καὶ Ἡρακλείδης καὶ Παμφίλη ἐν τῷ πέμπτῳ τῶν Ὑπομνημάτων δύο φασὶ Περιάνδρους γεγονέναι , τὸν μὲν τύραννον , τὸν δὲ σοφὸν καὶ Ἀμβρακιώτην .
τοῦτο καὶ Νεάνθης φησὶν ὁ Κυζικηνός , ἀνεψιούς τε εἶιναι ἀλλήλοις .
καὶ Ἀριστοτέλης μὲν τὸν Κορίνθιόν φησιν εἶναι τὸν σοφόν ·
πλάτων δὲ οὔ φησι .
τούτου ἐστί ·
μελέτη τὸ πᾶν 0 .
ἤθελε δὲ καὶ τὸν Ἰσθμὸν διορύξαι .
φέρεται δὲ αὐτοῦ καὶ ἐπιστολή ·
περίανδρος τοῖς σοφοῖς “ Πολλὰ χάρις τῷ Πυθοῖ Ἀπόλλωνι τοῦ εἰς ἓν ἐλθόντας εὑρεῖν 0 .
ἀξοῦντί τε καὶ ἐς Κόρινθον ταὶ ἐμαὶ ἐπιστολαί 0 .
ἐγὼν δὲ ὑμᾶς ἀποδέχομαι , ὡς ἴστε αὐτοί , ὅτι δαμοτικώτατα 0 .
πεύθομαι ὡς πέρυτι ἐγένετο ὑμῶν ἁλία παρὰ τὸν Λυδὸν ἐς Σάρδεις .
ἤδη ὦν μὴ ὀκνεῖτε καὶ παρ ἐμὲ φοιτῆν τὸν Κορίνθου τύραννον .
ὑμᾶς γὰρ καὶ ἄσμενοι ὄψονται Κορίνθιοι φοιτεῦντας ἐς οἶκον τὸν Περιάνδρου .
περίανδρος Προκλεῖ “ Ἐμὶν μὲν ἀκούσιον τᾶς δάμαρτος τὸ ἄγος 0 ·
τὺ δὲ ἑκὼν τῷ παιδί με ἄπο θυμοῦ ποιήσαις ἀδικεῖς .
ἢ ὦν παῦσον τὰν ἀπήνειαν τῶ παιδός , ἢ ἐγὼν τὺ ἀμυνοῦμαι .
καὶ γὰρ δὴν καὶ αὐτὸς ποινὰς ἔτισα τὶν τᾷ θυγατρί , συγκατακαύσαις αὐτᾷ τὰ πασᾶν Κορινθιᾶν εἵματα .
ἔγραψε δὲ αὐτῷ καὶ Θρασύβουλος οὕτω ·
θρασύβουλος Περιάνδρῳ “ Τῷ μὲν κήρυκι σεῦ οὐδὲν ὑπεκρινάμην ·
ἀγαγὼν δὲ αὐτὸν ἐς λήϊον , τοὺς ὑπερφυέας τῶν ἀσταχύων ῥάβδῳ παίων ἀπεθέριζον , ὁμαρτέοντος ἐκείνου .
καί σοι ἀναγγελέει εἰ ἐπέροιο , ὅ τι μευ ἀκούσειεν ἢ ἴδοι .
σὺ δὲ ποίει οὕτως , ἤν γ ἐθέλῃς καρτύνασθαι τὴν αἰσυμνητίην ·
τοὺς ἐξόχους τῶν πολιτέων ἐξαίρειν , ἤν τέ τις ἐχθρός τοι φαίνηται , ἤν τε μή 0 .
ὕποπτος γὰρ ἀνδρὶ αἰσυμνήτῃ καὶ τῶν τις ἑτάρων 0 .
ἀνάχαρσις ὁ Σκύθης Γνούρου μὲν ἦν υἱός , ἀδελφὸς δὲ Καδουΐδα τοῦ Σκυθῶν βασιλέως , μητρὸς δὲ Ἑλληνίδος ·
διὸ καὶ δίγλωττος ἦν .
οὗτος ἐποίησε τῶν τε παρὰ τοῖς Σκύθαις νομίμων καὶ τῶν παρὰ τοῖς Ἕλλησιν , εἰς εὐτέλειαν βίου καὶ τὰ κατὰ τὸν πόλεμον ἔπη ὀκτακόσια .
παρέσχε δὲ καὶ ἀφορμὴν παροιμίας διὰ τὸ παρρησιαστὴς εἶναι , τὴν ἀπὸ Σκυθῶν ῥῆσιν .
λέγει δὲ αὐτὸν Σωσικράτης ἐλθεῖν εἰς Ἀθήνας κατὰ τὴν τεσσαρακοστὴν ἑβδόμην Ὀλυμπιάδα ἐπὶ ἄρχοντος Εὐκράτους .
ἕρμιππος δὲ πρὸς τὴν Σόλωνος οἰκίαν ἀφικόμενον τῶν θεραπόντων τινὶ κελεῦσαι μηνῦσαι ὅτι παρείη , πρὸς αὐτὸν Ἀνάχαρσις , καὶ βούλοιτο αὐτὸν θεάσασθαι , ξένος τε , εἰ οἷόν τε , γενέσθαι 0 .
καὶ ὁ θεράπων εἰσαγγείλας ἐκελεύσθη ὑπὸ τοῦ Σόλωνος εἰπεῖν αὐτῷ , ὅτιπερ ἐν ταῖς ἰδίαις πατρίσι ξένους ποιοῦνται .
ἔνθεν ὁ Ἀνάχαρσις ἑλὼν ἔφη νῦν αὐτὸν ἐν τῇ πατρίδι εἶναι καὶ προσήκειν αὐτῷ ξένους ποιεῖθαι .
ὁ δὲ καταπλαγεὶς τὴν ἑτοιμότητα εἰσέφρησεν αὐτὸν καὶ μέγιστον φίλον ἐποιήσατο .
μετὰ χρόνον δὲ παραγενόμενος εἰς τὴν Σκυθίαν καὶ δοκῶν τὰ νόμιμα παραλύειν τῆς πατρίδος πολὺς ὢν ἐν τῷ ἑλληνίζειν , τοξευθεὶς ἐν κυνηγεσίῳ πρὸς τ ἀδελφοῦ τελευτᾷ , εἰπὼν διὰ μὲν τὸν λόγον ἐκ τῆς Ἑλλάδος σωθῆναι , διὰ δὲ τὸν φθόνον ἐν τῇ οἰκείᾳ ἀπολέσθαι .
ἔνιοι δὲ τελετὰς Ἑλληνικὰς ἐπιτελοῦντα διαχρησθῆναι 0 .
καὶ ἔστιν ἡμῶν εἰς αὐτόν ·
ἐς Σκυθίην Ἀνάχαρσις ὅτ ἤλυθε , πολλὰ πλανηθεὶς πάντας ἔπειθε βιοῦν ἤθεσιν Ἑλλαδικοῖς .
τὸν δ ἔτι μῦθον ἄκραντον ἐνὶ στομάτεσσιν ἔχοντα πτηνὸς ἐς ἀθανάτους ἥρπασεν ὦκα δόναξ .
Οὗτος τὴν ἄμπελον εἶπε τρεῖς φέρειν βότρυς ·
τὸν πρῶτον ἡδονῆς 0 ·
τὸν δεύτερον μέθης ·
τὸν τρίτον ἀνδίας 0 .
θαυμάζειν δὲ ἔφη πῶς παρὰ τοῖς Ἕλλησιν ἀγωνίζονται μὲν οἱ τεχνῖται , κρίνουσι δὲ οἱ μὴ τεχνῖται .
ἐρωτηθεὶς πῶς οὐκ ἂν γένοιτό τις φιλοπότης , εἰ πρὸ ὀφθαλμῶν , εἶπεν , ἔχοι τὰς τῶν μεθυόντων ἀσχημοσύνας .
θαυμάζειν τε ἔλεγε πῶς οἱ Ἕλληνες νομοθετοῦντες κατὰ τῶν ὑβριζόντων , τοὺς ἀθλητὰς τιμῶσιν ἐπὶ τῷ τύπτειν ἀλλήλους .
μαθὼν τέτταρας δακτύλους εἶναι τὸ πάχος τῆς νεώς , τοσοῦτον ἔφη τοῦ θανάτου τοὺς πλέοντας ἀπέχειν .
τὸ ἔλαιον μανίας φάρμακον ἔλεγε διὰ τὸ ἀλειφομένους τοὺς ἀθλητὰς ἐπιμαίνεσθαι ἀλλήλοις .
πῶς , ἔλεγεν , ἀπαγορεύοντες τὸ ψεύδεσθαι ἐν ταῖς καπηλείαις φανερῶς ψεύδονται ;
καὶ θαυμάζειν φησὶ τῶς Ἕλληνες ἀρχόμενοι μὲν ἐν μικροῖς πίνουσι , πλησθέντες δὲ ἐν μεγάλοις .
ἐπιγράφεται δὲ αὐτοῦ ταῖς εἰκόσι ·
γλώσσης , γαστρός , αἰδοίων κρατεῖν 0 .
ἐρωτηθεὶς εἰ εἰσὶν ἐν Σκύθαις αὐλοί , εἶπεν , ἀλλ οὐ δὲ ἄμπελοι .
ἐρωτηθεὶς τίνα τῶν πλοίων εἰσὶν ἀσφαλέστερα , ἔφη , τὰ νενεωλκημένα .
καὶ τοῦτο ἔφη θαυμασιώτατον ἑωρακέναι παρὰ τοῖς Ἕλλησιν , ὅτι τὸν μὲν καπνὸν ἐν τοῖς ὄρεσι καταλείπουσι , τὰ δὲ ξύλα εἰς τὴν πόλιν κομίζουσιν .
ἐρωτηθεὶς πότεροι πλείους εἰσίν , οἱ ζῶντες ἢ οἱ νεκροί , ἔφη , τοὺς οὖν πλέοντας ποῦ τίθης 0 ;
ὀνειδιζόμενος ὑπὸ Ἀττικοῦ ὅτι Σκύθης ἐστίν , ἔφη , ἀλλ ἐμοῦ μὲν ὄνειδος ἡ πατρίς , σὺ δὲ τῆς πατρίδος 0 1 .
ἐρωτηθεὶς τί ἐστιν ἐν ἀνθρώποις ἀγαθόν τε καὶ φαῦλον , ἔφη , γλῶσσα .
κρεῖττον ἔλεγεν ἕνα φίλον ἔχειν πολλοῦ ἄξιον ἢ πολλοὺς μηδενὸς ἀξίους 0 .
τὴν ἀγορὰν ὡρισμένον ἔφη τόπον εἰς τὸ ἀλλήλους ἀπατᾶν καὶ πλεονεκτεῖν .
ὑπὸ μειρακίου παρὰ πότον ὑβρισθεὶς ἔφη , μειράκιον , ἐὰν νέος ὢν τὸν οἶνον οὐ φέρῃς , γέρων γενόμενος ὕδωρ οἴσεις .
Εὗρε δ εἰς τὸν βίον ἄγκυράν τε καὶ κεραμικὸν τροχόν , ὥς τινες 0 .
καὶ ἐπέστειλεν ὧδε ·
ἀνάχαρσις Κροίσῳ “ Ἐγώ , βασιλεῦ Λυδῶν , ἀφῖγμαι εἰς τὴν τῶν Ἑλλήνων , διδαθησόμενος ἤθη τὰ τούτων καὶ ἐπιτηδεύματα .
χρυσοῦ δ οὐ δὲ δέομαι , ἀλλ ἀπόχρη με ἐπανήκειν ἐς Σκύθας ἄνδρα ἀμείνονα .
ἥκω γοῦν ἐς Σάρδεις , πρὸ μεγάλου ποιούμενος ἐν γνώμῃ τοι γενέσθαι .
μύσων Στρύμωνος , ὥς φησι Σωσικράτης Ἕρμιππον παρατιθέμενος , τὸ γένος Χηνεύς , ἀπὸ κώμης τινὸς Οἰταϊκῆς ἢ Λακωνικῆς , σὺν τοῖς ἑπτὰ καταριθμεῖται .
φασὶ δὲ αὐτὸν καὶ τυράννου πατρὸς εἶναι .
λέγεται δὴ πρός τινος Ἀναχάρσιδος πυνθανομένου εἴ τις αὐτοῦ σοφώτερος εἴη , τὴν Πυθίαν ἀνελεῖν ἅπερ προείρηται ἐν τῷ Θαλοῦ βίῳ ὑπὲρ Χίλωνος ·
Οἰταῖόν τινά φημι Μύσων ἐνὶ Χηνὶ γενέσθαι σοῦ μᾶλλον πραπίδεσσιν ἀρηρότα πευκαλίμῃσι .
πολυπραγμονήσαντα δὲ ἐλθεῖν εἰς τὴν κώμην καὶ εὑρεῖν αὐτὸν θέρους ἐχέτλην ἀρότρῳ προσαρμόττοντα , καὶ εἰπεῖν , ἀλλ , ὦ Μύσων , οὐχ ὥρα νῦν ἀρότρου 0 .
καὶ μάλα , εἶπεν , ὥστε ἐπισκευάζειν 0 .
ἄλλοι δὲ τὸν χρησμὸν οὕτως ἔχειν φασί , Ἠτεῖόν τινά φημι ·
καὶ ζητοῦσι τί ἐστιν ὁ Ἠτεῖος .
παρμενίδης μὲν οὖν δῆμον εἶναι Λακωνικῆς , ὅθεν εἶναι τὸν Μύσωνα 0 .
σωσικράτης δ ἐν Διαδοχαῖς , ἀπὸ μὲν πατρὸς Ἠτεῖον εἶναι , ἀπὸ δὲ μητρὸς Χηνέα 0 1 .
Εὐθύφρων δ ὁ Ἡρακλείδου τοῦ Ποντικοῦ , Κρῆτά φησιν εἶναι ·
ἠτείαν γὰρ πόλιν εἶναι Κρήτης 0 .
ἀναξίλαος δ Ἀρκάδα .
μέμνηται δ αὐτοῦ καὶ Ἱππῶναξ εἰπών ·
καὶ Μύσων ὃν Ὡπόλλων ἀνεῖλεν ἀνδρῶν σωφρονέστατον πάντων .
ἀριστόξενος δέ φησιν ἐν τοῖς σποράδην οὐ πόρρω Τίμωνος αὐτὸν καὶ Ἀπημάντου γεγονέναι ·
μισανθρωπεῖν γάρ 0 .
ὀφθῆναι γοῦν ἐν Λακεδαίμονι μόνον ἐπ ἐρημίας γελῶντα ·
ἄφνω δέ τινος ἐπιστάντος καὶ πυθομένου διὰ τί μηδενὸς παρόντος γελᾷ , φάναι , δι αὐτὸ τοῦτο 0 .
φησὶ δ Ἀριστόξενος ὅτι ἔνθεν καὶ ἄδοξος ἦν , ὅτι μη δὲ πόλεως , ἀλλὰ κώμης , καὶ ταῦτα ἀφανοῦς 0 .
ὅθεν διὰ τὴν ἀδοξίαν αὐτοῦ καὶ τὰ αὐτοῦ τινας Πεισιστράτῳ περιθεῖναι τῷ τυράννῳ , χωρὶς Πλάτωνος τοῦ φιλοσόφου 0 .
μέμνηται γὰρ αὐτοῦ καὶ οὗτος ἐν τῷ Πρωταγόρᾳ , ἀντὶ Περιάνδρου θεὶς αὐτόν .
ἔφασκε δὲ μὴ ἐκ τῶν λόγων τὰ πράγματα , ἀλλ ἐκ τῶν πραγμάτων τοὺς λόγους ζητεῖν ·
οὐ γὰρ ἕνεκα τῶν λόγων τὰ πράγματα συντελεῖσθαι , ἀλλ ἕνεκα τῶν πραγμάτων τοὺς λόγους 0 .
κατέστρεψε δὲ βιοὺς ἔτη ἑπτὰ καὶ ἐννενήκοντα .
ἐπιμενίδης , καθά φησι Θεόπομπος καὶ ἄλλοι συχνοί , πατρὸς μὲν ἦν Φαιστίου , οἱ δὲ Δωσιάδα οἱ δὲ Ἀγησάρχου 0 1 ·
κρὴς τὸ γένος ἀπὸ Κνωσοῦ , καθέσει τῆς κόμης τὸ εἶδος παραλλάσσων 0 .
οὗτός ποτε πεμφθεὶς παρὰ τοῦ πατρὸς εἰς ἀγρὸν ἐπὶ πρόβατον , τῆς ὁδοῦ κατὰ μεσημβρίαν ἐκκλίνας ὑπ ἄντρῳ τινὶ κατεκοιμήθη ἑπτὰ καὶ πεντήκοντα ἔτη .
διαναστὰς δὲ μετὰ ταῦτα ἐζήτει τὸ πρόβατον , νομίζων ἐπ ὀλίγον κεκοιμῆσθαι .
ὡς δὲ οὐχ εὕρισκε , παρεγένετο εἰς τὸν ἀγρόν , καὶ μετεσκευασμένα πάντα καταλαβὼν καὶ παρ ἑτέρῳ τὴν κτῆσιν , πάλιν ἧκεν εἰς ἄστυ διαπορούμενος .
κ ἀκεῖ δὲ εἰς τὴν ἑαυτοῦ εἰσιὼν οἰκίαν περιέτυχε τοῖς πυνθανομένοις τίς εἴη , ἕως τὸν νεώτερον ἀδελφὸν εὑρὼν τότε ἤδη γέροντα ὄντα , πᾶσαν ἔμαθε παρ ἐκείνου τὴν ἀλήθειαν .
γνωσθεὶς δὲ παρὰ τοῖς Ἕλλησι θεοφιλέστατος εἶναι ὑπελήφθη .
τότε καὶ Ἀθηναίοις  τότε  λοιμῷ κατεχομένοις ἔχρησεν ἡ Πυθία καθῆραι τὴν πόλιν ·
οἱ δὲ πέμπουσι ναῦν τε καὶ Νικίαν τὸν Νικηράτου εἰς Κρήτην , καλοῦντες τὸν Ἐπιμενίδην .
καὶ ὃς ἐλθὼν Ὀλυμπιάδι τεσσαρακοστῇ ἕκτῇ ἐκάθηρεν αὐτῶν τὴν πόλιν καὶ ἔπαυσε τὸν λοιμὸν τοῦτον τὸν τρόπον .
λαβὼν πρόβατα μέλανά τε καὶ λευκὰ ἤγαγε πρὸς τὸν Ἄρειον πάγον ·
κ ἀκεῖθεν εἴασεν ἰέναι οἷ βούλοιντο , προστάξας τοῖς ἀκολούθοις ἔνθα ἂν κατακλίνοι αὐτῶν ἕκαστον , θύειν τῷ προσήκοντι θεῷ ·
καὶ οὕτω λῆξαι τὸ κακόν 0 .
ὅθεν ἔτι καὶ νῦν ἔστιν εὑρεῖν κατὰ τοὺς δήμους τῶν Ἀθηναίωι βωμοὺς ἀνωνύμους , ὑπόμνημα τῆς τότε γενομένης ἐξιλάσεως .
οἱ δὲ τὴν αἰτίαν εἰπεῖν τοῦ λοιμοῦ τὸ Κυλώνειον ἄγος σημαίνειν τε τὴν ἀπαλλαγήν 0 ·
καὶ διὰ τοῦτο ἀποθανεῖν δύο νεανίας , Κρατῖνον καὶ Κτησίβιον , καὶ λυθῆναι τὴν συμφοράν 0 .
ἀθηναῖοι δὲ τάλαντον ἐψηφίσαντο δοῦναι αὐτῷ καὶ ναῦν τὴν ἐς Κρήτην ἀπάξουσαν αὐτόν .
ὁ δὲ τὸ μὲν ἀργύριον οὐ προσήκατο ·
φιλίαν δὲ καὶ συμμαχίαν ἐποιήσατο Κνωσίων καὶ Ἀθηναίων .
καὶ ἐπανελθὼν ἐπ οἴκου μετ οὐ πολὺ μετήλλαξεν , ὥς φησι Φλέγων ἐν τῷ Περὶ μακροβίων , βιοὺς ἔτη ἑπτὰ καὶ πεντήκοντα καὶ ἑκατόν ·
ὡς δὲ Κρῆτες λέγουσιν , ἑνὸς δέοντα τριακόσια 0 ·
ὡς δὲ Ξενοφάνης ὁ Κολοφώνιος ἀκηκοέναι φησί , τέτταρα πρὸς τοῖς πεντήκοντα καὶ ἑκατόν 0 .
ἐποίησε δὲ Κουρήτων καὶ Κορυβάντων γένεσιν καὶ Θεογονίαν , ἔπη πεντακισχίλια , Ἀργοῦς ναυπηγίαν τε καὶ Ἰάσονος εἰς Κόλχους ἀπόπλουν ἔπη ἑξακισχίλια πεντακόσια .
συνέγραψε δὲ καὶ καταλογάδην Περὶ θυσιῶν καὶ τῆς ἐν Κρήτῃ πολιτείας καὶ Περὶ Μίνω καὶ Ῥαδαμάνθυος εἰς ἔπη τετρακισχίλια .
ἱδρύσατο δὲ καὶ παρ Ἀθηναίοις τὸ ἱερὸν τῶν Σεμνῶν , ὥς φησι Λόβων ὁ Ἀργεῖος ἐν τῷ Περὶ ποιητῶν .
λέγεται δὲ καὶ πρῶτος οἰκίας καὶ ἀγροὺς καθῆραι καὶ ἱερὰ ἱδρύσασθαι .
εἰσὶ δ οἳ μὴ κοιμηθῆναι αὐτὸν λέγουσιν , ἀλλὰ χρόνον τινὰ ἐκπατῆσαι ἀσχολούμενον περὶ ῥιζοτομίαν .
φέρεται δ αὐτοῦ καὶ ἐπιστολὴ πρὸς Σόλωνα τὸν νομοθέτην , περιέχουσα πολιτείαν ἣν διέταξε Κρησὶ Μίνως .
ἀλλὰ Δημήτριος ὁ Μάγνης ἐν τοῖς περὶ ὁμωνύμων ποιητῶν τε καὶ συγγραφέων διελέγχειν πειρᾶται τὴν ἐπιστολὴν ὡς νεαρὰν καὶ μὴ τῇ Κρητικῇ φωνῇ γεγραμμένην , Ἀτθίδι δὲ καὶ ταύτῃ νέᾳ .
ἐγὼ δὲ καὶ ἄλλην εὗρον ἐπιστολὴν ἔχουσαν οὕτως ·
ἐπιμενίδης Σόλωνι “ Θάρρει , ὦ ἑταῖρε .
αἰ γὰρ ἔτι θητευόντεσσιν Ἀθηναίοις καὶ μὴ εὐνομημένοις ἐπεθήκατο Πεισίστρατος , εἶχέ κα τὰν ἀρχὰν ἀεί , ἀνδραποδιξάμενος τὼς πολιήτας ·
νῦν δὲ οὐ κακὼς ἄνδρας δουλῶται 0 ·
τοὶ μεμναμένοι τᾶς Σόλωνος μανύσιος ἀλγιόντι πεδ αἰσχύνας οὐ δὲ ἀνεξοῦνται τυραννούμενοι .
ἀλλ αἴ κα Πεισίστρατος 〈 αὐτὸσ 〉 κατασχέθῃ τὰν πόλιν , οὐ μὰν ἐς παῖδάς γε τήνω ἔλπομαι τὸ κράτος ἵξεσθαι ·
δυσμάχανον γὰρ ἀνθρώπως ἐλευθεριάξαντας ἐν τεθμοῖς ἀρίστοις δούλως ἦμεν .
τὺ δὲ μὴ ἀλᾶσθαι , ἀλλ ἕρπε ἐς Κρήτην ποθ ἁμέ .
τουτᾶ γὰρ οὐκ ἐσεῖταί τιν δεινὸς ὁ μόναρχος ·
αἰ δέ πη ἐπ ἀλατείᾳ ἐγκύρσωντί τοι τοὶ τήνω φίλοι , δειμαίνω μή τι δεινὸν πάθῃς .
καὶ οὗτος μὲν ὧδε 0 .
φησὶ δὲ Δημήτριός τινας ἱστορεῖν ὡς λάβοι παρὰ Νυμφῶν ἔδεσμά τι καὶ φυλάττοι ἐν χηλῇ βοός ·
προσφερόμενός τε κατ ὀλίγον μηδεμιᾷ κενοῦσθαι ἀποκρίσει μη δὲ ὀφθῆναί ποτε ἐσθίων .
μέμνηται αὐτοῦ καὶ Τίμαιος ἐν τῇ δευτέρᾳ .
λέγουσι δέ τινες ὅτι Κρῆτες αὐτῷ θύουσιν ὡς θεῷ ·
φασὶ γὰρ καὶ 〈 προ 〉 γνωστικώτατον γεγονέναι .
ἰδόντα γοῦν τὴν Μουνιχίαν παρ Ἀθηναίοις ἀγνοεῖν φάναι αὐτοὺς ὅσων κακῶν αἴτιον ἔσται τοῦτο τὸ χωρίον αὐτοῖς ·
ἐπεὶ κ ἂν τοῖς ὀδοῦσιν αὐτὸ διαφορῆσαι 0 ·
ταῦτα ἔλεγε τοσούτοις πρότερον χρόνοις .
λέγεται δὲ ὡς καὶ πρῶτος αὑτὸν Αἰακὸν λέγοι , καὶ Λακεδαιμονίοις προείποι τὴν ὑπ Ἀρκάδων ἅλωσιν προσποιηθῆναί τε πολλάκις ἀναβεβιωκέναι .
θεόπομπος δ ἐν τοῖς Θαυμασίοις , κατασκευάζοντος αὐτοῦ τὸ τῶν Νυμφῶν ἱερὸν ῥαγῆναι φωνὴν ἐξ οὐρανοῦ , Ἐπιμενίδη , μὴ Νυμφῶν , ἀλλὰ Διός 0 ·
κρησί τε προειπεῖν τὴν Λακεδαιμονίων ἧτταν ὑπ Ἀρκάδων , καθάπερ προείρηται 0 ·
καὶ δὴ καὶ ἐλήφθησαν πρὸς Ὀρχομενῷ .
γηρᾶσαί τ ἐν τοσαύταις ἡμέραις αὐτὸν ὅσαπερ ἔτη κατεκοιμήθη ·
καὶ γὰρ τοῦτό φησι Θεόπομπος .
μυρωνιανὸς δὲ ἐν Ὁμοίοις φησὶν ὅτι Κούρητα αὐτὸν ἐκάλουν Κρῆτες ·
καὶ τὸ σῶμα αὐτοῦ φυλάττουσι Λακεδαιμόνιοι παρ ἑαυτοῖς κατά τι λόγιον , ὥς φησι Σωσίβιος ὁ Λάκων .
γεγόνασι δὲ καὶ Ἐπιμενίδαι ἄλλοι δύο , ὅ τε γενεαλόγος καὶ τρίτος ὁ Δωρίδι γεγραφὼς περὶ Ῥόδου .
φερεκύδης Βάβυος Σύριος , καθά φησιν Ἀλέξανδρος ἐν Διαδοχαῖς , Πιττακοῦ διακήκοεν 0 .
τοῦτόν φησι Θεόπομπος πρῶτον περὶ φύσεως καὶ θεῶν γράψαι .
πολλὰ δὲ καὶ θαυμάσια λέγεται περὶ αὐτοῦ .
καὶ γὰρ παρὰ τὸν αἰγιαλὸν τῆς Σάμου περιπατοῦντα καὶ ναῦν οὐριοδρομοῦσαν ἰδόντα εἰπεῖν ὡς οὐ μετὰ πολὺ καταδύσεται ·
καὶ ἐν ὀφθαλμοῖς αὐτοῦ καταδῦναι .
καὶ ἀνιμηθέντος ἐκ φρέατος ὕδατος πιόντα προειπεῖν , ὡς εἰς τρίτην ἡμέραν ἔσοιτο σεισμός , καὶ γενέσθαι .
ἀνιόντα τε ἐξ Ὀλυμπίας εἰς Μεσσήνην τῷ ξένῳ Περιλάῳ συμβουλεῦσαι ἐξοικῆσαι μετὰ τῶν οἰκείων ·
καὶ τὸν μὴ πεισθῆναι , Μεσσήνην δὲ ἑαλωκέναι 0 .
καὶ Λακεδαιμονίοις εἰπεῖν μή τε χρυσὸν τιμᾶν μή τε ἄργυρον , ὥς φησι Θεόπομπος ἐν Θαυμασίοις 0 ·
προστάξαι δὲ αὐτῷ ὄναρ τοῦτο τὸν Ἡρακλέα , ὃν καὶ τῆς αὐτῆς νυκτὸς τοῖς βασιλεῦσι κελεῦσαι Φερεκύδῃ πείθεσθαι 0 .
ἔνιοι δὲ Πυθαγόρᾳ περιάπτουσι ταῦτα .
φησὶ δ Ἕρμιππος πολέμου συνεστῶτος Ἐφεσίοις καὶ Μάγνησι βουλόμενον τοὺς Ἐφεσίους νικῆσαι πυθέσθαι τινὸς παριόντος πόθεν εἴη , τοῦ δ εἰπόντος ἐξ Ἐφέσου , ἕλκυσόν με τοίνυν , ἔφη , τῶν σκελῶν καὶ θὲς εἰς τὴν τῶν Μαγνήτων χώραν , καὶ ἀπάγγειλόν σου τοῖς πολίταις μετὰ τὸ νικῆσαι αὐτόθι με θάψαι ·
ἐπεσκηφέναι τε ταῦτα Φερεκύδην .
ὁ μὲν 〈 οὖν 〉 ἀπήγγειλεν ·
οἱ δὲ μετὰ μίαν ἐπελθόντες κρατοῦσι τῶν Μαγνήτων , καὶ τόν τε Φερεκύδην μεταλλάξαντα θάπτουσιν αὐτόθι καὶ μεγαλοπρεπῶς τιμῶσιν .
ἔνιοι δέ φασιν ἐλθόντα εἰς Δελφοὺς ἀπὸ τοῦ Κωρυκίου ὄρους αὑτὸν δισκῆσαι .
ἀριστόξενος δ ἐν τῷ Περὶ Πυθαγόρου καὶ τῶν γνωρίμων αὐτοῦ φησι νοσήσαντα αὐτὸν ὑπὸ Πυθαγόρου ταφῆναι ἐν Δήλῳ .
οἱ δὲ φθειριάσαντα τὸν βίον τελευτῆσαι 0 ·
ὅτε καὶ Πυθαγόρου παραγενομένου καὶ πυνθανομένου , πῶς διακέοιτο , διαβαλόντα τῆς θύρας τὸν δάκτυλον εἰπεῖν , χροῒ δῆλα 0 ·
καὶ τ οὐντεῦθεν παρὰ τοῖς φιλολόγοις ἡ λέξις ἐπὶ τῶν χειρόνων τάττεται , οἱ δ ἐπὶ τῶν βελτίστων χρώμενοι διαμαρτάνουσιν .
ἔλεγέ τε ὅτι οἱ θεοὶ τὴν τράπεζαν θυωρὸν καλοῦσιν .
ἄνδρων δ ὁ Ἐφέσιός φησι δύο γεγονέναι Φερεκύδας Συρίους , τὸν μὲν ἀστρολόγον , τὸν δὲ θεολόγον υἱὸν Βάβυος , ᾧ καὶ Πυθαγόραν σχολάσαι .
ἐρατοσθένης δ ἕνα μόνον , καὶ ἕτερον Ἀθηναῖον , γενεαλόγον 0 .
σώζεται δὲ τοῦ Συρίου τό τε βιβλίον ὃ συνέγραψεν , οὗ ἡ ἀρχή 0 ·
ζὰς μὲν καὶ Χρόνος ἦσαν ἀεὶ καὶ Χθονίη ·
χθονίῃ δὲ ὄνομα ἐγένετο Γῆ , ἐπειδὴ αὐτῇ Ζὰς γῆν γέρας διδοῖ .
σώζεται δὲ καὶ ἡλιοτροπεῖον ἐν Σύρῳ τῇ νήσῳ .
φησὶ δὲ Δοῦρις ἐν τῷ δευτέρῳ τῶν Ὡρῶν ἐπιγεγράφθαι αὐτῷ τὸ ἐπίγραμμα τόδε ·
τῆς σοφίης πάσης ἐν ἐμοὶ τέλος 0 ·
ἢν δέ τι πλεῖον , Πυθαγόρῃ τ ὠμῷ λέγε ταῦθ , ὅτι πρῶτος ἁπάντων ἔστιν ἀν Ἑλλάδα γῆν ·
οὐ ψεύδομαι ὧδ ἀγορεύων .
ἴων δ ὁ Χῖός φησιν περὶ αὐτοῦ .
ὣς ὁ μὲν ἠνορέῃ τε κεκασμένος ἠδὲ καὶ αἰδοῖ καὶ φθίμενος ψυχῇ τερπνὸν ἔχει βίοτον , εἴπερ Πυθαγόρης ἐτύμως ὁ σοφὸς περὶ πάντων ἀνθρώπων γνώμας ᾔδεε κἀξέμαθεν .
ἐστι καὶ ἡμῶν οὕτως ἔχον τῷ μέτρῳ τῷ Φερεκρατείῳ ·
τὸν κλεινὸν Φερεκύδην , ὃν τίκτει ποτὲ Σῦρος , ἐς φθεῖρας λόγος ἐστὶν ἀλλάξαι τὸ πρὶν εἶδος , θεῖναί τ εὐθὺ κελεύειν Μαγνήτων , ἵνα νίκην δοίη τοῖς Ἐφέσοιο γενναίοις πολιήταις .
ἦν γὰρ χρησμός , ὃν ᾔδει μοῦνος , τοῦτο κελεύων ·
καὶ θνήσκει παρ ἐκείνοις .
ἦν οὖν τοῦτ ἄρ ἀληθές ·
ἢν ᾖ τις σοφὸς ὄντως , καὶ ζῶν ἐστιν ὄνησις , χ ὤταν μηδὲν ὑπάρχῃ .
γέγονε δὲ κατὰ τὴν πεντηκοστὴν καὶ ἐνάτην Ὀλυμπιάδα .
φερεκύδης Θαλῇ “ Εὖ θνήσκοις ὅταν τοι τὸ χρεὼν ἥκῃ ·
νοῦσός με καταλελάβηκε δεδεγμένον τὰ παρὰ σέο γράμματα .
φθειρῶν ἔβρυον πᾶς καί με εἶχεν ἠπίαλος .
ἐπέσκηψα δ ὦν τοῖσιν οἰκιήτῃσιν , ἐπήν με κατθάψωσιν , ἐς σὲ τὴν γραφὴν ἐνεῖκαι .
σὺ δὲ ἢν δοκιμώσῃς σὺν τοῖς ἄλλοις σοφοῖς , οὕτω μιν φῆνον ·
ἢν δὲ οὐ δοκιμώσητε , μὴ φήνῃς .
ἐμοὶ μὲν γὰρ οὔκω ἥνδανεν .
ἔστι δὲ οὐκ ἀτρεκηΐη πρηγμάτων οὐ δ ὑπίσχομαι τ ἀληθὲς εἰδέναι ·
ἅσσα δ ἂν ἐπιλέγῃ θεολογέων ·
τὰ ἄλλα χρὴ νοέειν ·
ἅπαντα γὰρ αἰνίσσομαι .
τῇ δὲ νούσῳ πιεζόμενος ἐπὶ μᾶλλον οὔ τε τῶν τινα ἰητρῶν οὔ τε τοὺς ἑταίρους ἐσιέμην ·
προεστεῶσι δὲ τῇ θύρῃ καὶ εἰρομένοις ὁκοῖόν τι εἴη , διεὶς δάκτυλον ἐκ τῆς κληΐθρης ἔδειξ ἂν ὡς ἔβρυον τοῦ κακοῦ .
καὶ προεῖπα αὐτοῖσι ἥκειν ἐς τὴν ὑστεραίην ἐπὶ τὰς Φερεκύδεω ταφάς .
καὶ οὗτοι μὲν οἱ κληθέντες σοφοί , οἷς τινες καὶ Πεισίστρατον τὸν τύραννον προσκαταλέγουσι 0 .
λεκτέον δὲ περὶ τῶν φιλοσόφων ·
καὶ πρῶτόν γε ἀρκτέον ἀπὸ τῆς Ἰωνικῆς φιλοσοφίας , ἧς καθηγήσατο Θαλῆς , οὗ διήκουσεν Ἀναξίμανδρος .
ἀναξίμανδρος Πραξιάδου Μιλήσιος 0 .
οὗτος ἔφασκεν ἀρχὴν καὶ στοιχεῖον τὸ ἄπειρον , οὐ διορίζων ἀέρα ἢ ὕδωρ ἢ ἄλλο τι .
καὶ τὰ μὲν μέρη μεταβάλλειν , τὸ δὲ πᾶν ἀμετάβλητον εἶναι 0 .
μέσην τε τὴν γῆν κεῖσθαι , κέντρου τάξιν ἐπέχουσαν οὖσαν σφαιροειδῆ ·
τήν τε σελήνην ψευδοφαῆ , καὶ ἀπὸ ἡλίου φωτίζεσθαι , ἀλλὰ καὶ τὸν ἥλιον οὐκ ἐλάττονα τῆς γῆς , καὶ καθαρώτατον πῦρ 0 1 .
Εὗρεν δὲ καὶ γνώμονα πρῶτος καὶ ἔστησεν ἐπὶ τῶν σκιοθήρων ἐν Λακεδαίμονι , καθά φησι Φαβωρῖνος ἐν Παντοδαπῇ ἱστορίᾳ , τροπάς τε καὶ ἰσημερίας σημαίνοντα , καὶ ὡροσκοπεῖα κατεσκεύασε .
καὶ γῆς καὶ θαλάσσης περίμετρον πρῶτος ἔγραψεν , ἀλλὰ καὶ σφαῖραν κατεσκεύασε .
τῶν δὲ ἀρεσκόντων αὐτῷ πεποίηται κεφαλαιώδη τὴν ἔκθεσιν , ᾗ που περιέτυχεν καὶ Ἀπολλόδωρος ὁ Ἀθηναῖος ·
ὃς καί φησιν αὐτὸν ἐν τοῖς Χρονικοῖς τῷ δευτέρῳ ἔτει τῆς πεντηκοστῆς ὀγδόης Ὀλυμπιάδος ἐτῶν εἶναι ἑξήκοντα τεττάρων καὶ μετ ὀλίγον τελευτῆσαι , ἀκμάσαντά πη μάλιστα κατὰ Πολυκράτην τὸν Σάμου τύραννον .
τούτου φασὶν ᾅδοντος καταγελάσαι τὰ παιδάρια , τὸν δὲ μαθόντα φάναι , βέλτιον οὖν ἡμῖν ᾀστέον διὰ τὰ παιδάρια 0 .
γέγονε δὲ καὶ ἄλλος Ἀναξίμανδρος ἱστορικός , καὶ αὐτὸς Μιλήσιος τῇ Ἰάδι γεγραφώς .
ἀναξιμένης Εὐρυστράτου Μιλήσιος ἤκουσεν Ἀναξιμάνδρου .
ἔνιοι δὲ καὶ Παρμενίδου φασὶν ἀκοῦσαι αὐτόν .
οὗτος ἀρχὴν ἀέρα εἶπε καὶ τὸ ἄπειρον .
κινεῖσθαι δὲ τὰ ἄστρα οὐχ ὑπὸ γῆν , ἀλλὰ περὶ γῆν 0 .
κέχρηταί τε λέξει Ἰάδι ἁπλῇ καὶ ἀπερίττῳ .
καὶ γεγένηται μέν , καθά φησιν Ἀπολλόδωρος , περὶ τὴν Σάρδεων ἅλωσιν , ἐτελεύτησε δὲ τῇ ἑξηκοστῇ τρίτῃ Ὀλυμπιάδι .
γεγόνασι δὲ καὶ ἄλλοι δύο Λαμψακηνοί , ῥήτωρ καὶ ἱστορικός , ὃς ἀδελφῆς υἱὸς ἦν τοῦ ῥήτορος τοῦ τὰς Ἀλεξάνδρου πράξεις γεγραφότος .
Οὗτος δὴ ὁ φιλόσοφος καὶ ἐπέστειλεν ὧδε Ἀναξιμένης Πυθαγόρῃ “ Θαλῆς Ἐξαμύου ἐπὶ γήρως οὐκ εὐπότμως οἴχεται ·
εὐφρόνης , ὥσπερ ἐώθει , ἅμα τῇ ἀμφιπόλῳ προϊὼν ἐκ τοῦ αὐλίου τὰ ἄστρα ἐθηεῖτο ·
καί  οὐ γὰρ ἐς μνήμην ἔθετο  θηεύμενος ἐς τὸ κρημνῶδες ἐκβὰς καταπίπτει .
μιλησίοισι μέν νυν ὁ αἰθερολόγος ἐν τοιῷδε κεῖται τέλει .
ἡμέες δὲ οἱ λεσχηνευταὶ αὐτοί τε μεμνώμεθα τοῦ ἀνδρός , οἵ τε ἡμέων παῖδές τε καὶ λεσχηνευταί , ἐπιδεξιοίμεθα δ ἔτι τοῖς ἐκείνου λόγοις .
ἀρχὴ μέντοι παντὸς τοῦ λόγου Θαλῇ ἀνακείσθω .
ἀναξιμένης Πυθαγόρῃ “ Εὐβουλότατος ἦς ἡμέων , μεταναστὰς ἐκ Σάμου ἐς Κρότωνα , ἐνθάδε εἰρηνέεις .
οἱ δὲ Αἰακέος παῖδες ἄλαστα κακὰ ἔρδουσι καὶ Μιλησίους οὐκ ἐπιλείπουσι αἰσυμνῆται .
δεινὸς δὲ ἡμῖν καὶ ὁ Μήδων βασιλεύς , οὐκ ἤν γε ἐθέλωμεν δασμοφορέειν 0 ·
ἀλλὰ μέλλουσι δὴ ἀμφὶ τῆς ἐλευθερίης ἁπάντων Ἴωνες Μήδοις κατίστασθαι ἐς πόλεμον ·
καταστᾶσι δὲ οὐκέτι ἐλπὶς ἡμῖν σωτηρίης .
κῶς ἂν οὖν Ἀναξιμένης ἐν θυμῷ ἔτι ἔχοι αἰθερολογέειν , ἐν δείματι ἐὼν ὀλέθρου ἢ δουλοσύνης ;
σὺ δὲ εἶ καταθύμιος μὲν Κροτωνιήτῃσι , καταθύμιος δὲ καὶ τοῖσι ἄλλοισι Ἰταλιώτῃσι 0 ·
φοιτέουσι δέ τοι λεσχηνευταὶ καὶ ἐκ Σικελίης .
ἀναξαγόρας Ἡγησιβούλου ἢ Εὐβούλου Κλαζομένιος 0 .
οὗτος ἤκουσεν Ἀναξιμένους , καὶ πρῶτος τῇ ὕλῃ νοῦν ἐπέστησεν , ἀρξάμενος οὕτω τοῦ συγγράμματος , ὅ ἐστιν ἡδέως καὶ μεγαλοφρόνως ἡρμηνευμένον ·
πάντα χρήματα ἦν ὁμοῦ ·
εἶτα νοῦς ἐλθὼν αὐτὰ διεκόσμησε .
παρὸ καὶ Νοῦς ἐπεκλήθη , καί φησι περὶ αὐτοῦ Τίμων ἐν τοῖς Σίλλοις οὕτω ·
καί που Ἀναξαγόρην φάσ ἔμμεναι , ἄλκιμον ἥρω Νοῦν , ὅτι δὴ νόος αὐτῷ , ὃς ἐξαπίνης ἐπεγείρας πάντα συνεσφήκωσεν ὁμοῦ τεταραγμένα πρόσθεν 0 .
Οὗτος εὐγενείᾳ καὶ πλούτῳ διαφέρων ἦν , ἀλλὰ καὶ μεγαλοφροσύνῃ , ὅς γε τὰ πατρῷα παρεχώρησε τοῖς οἰκείοις .
αἰτιαθεὶς γὰρ ὑπ αὐτῶν ὡς ἀμελῶν , τί οὖν , ἔφη , οὐχ ὑμεῖς ἐπιμελεῖσθε ;
καὶ τέλος ἀπέστη καὶ περὶ τὴν τῶν φυσικῶν θεωρίαν ἦν οὐ φροντίζων τῶν πολιτικῶν .
ὅτε καὶ πρὸς τὸν εἰπόντα , οὐδέν σοι μέλει τῆς πατρίδος 0 ;
εὐφήμει , ἔφη , ἐμοὶ γὰρ καὶ σφόδρα μέλει τῆς πατρίδος , δείξας τὸν οὐρανόν .
λέγεται δὲ κατὰ τὴν Ξέρξου διάβασιν εἴκοσιν ἐτῶν εἶναι , βεβιωκέναι δὲ ἑβδομήκοντα δύο .
φησὶ δ Ἀπολλόδωρος ἐν τοῖς Χρονικοῖς γεγενῆσθαι αὐτὸν τῇ ἑβδομηκοστῇ Ὀλυμπιάδι , τεθνηκέναι δὲ τῷ πρώτῳ ἔτει τῆς ὀγδοηκοστῆς ὀγδόης .
ἤρξατο δὲ φιλοσοφεῖν Ἀθήνησιν ἐπὶ Καλλίου , ἐτῶν εἴκοσιν ὤν , ὥς φησι Δημήτριος ὁ Φαληρεὺς ἐν τῇ τῶν Ἀρχόντων ἀναγραφῇ , ἔνθα καί φασιν αὐτὸν ἐτῶν διατρῖψαι τριάκοντα .
Οὗτος ἔλεγε τὸν ἥλιον μύδρον εἶναι διάπυρον καὶ μείζω τῆς Πελοποννήσου ·
οἱ δέ φασι Τάνταλον ·
τὴν δὲ σελήνην οἰκήσεις ἔχειν , ἀλλὰ καὶ λόφους καὶ φάραγγας .
ἀρχὰς δὲ τὰς ὁμοιομερείας 0 ·
καθάπερ γὰρ ἐκ τῶν ψηγμάτων λεγομένων τὸν χρυσὸν συνεστάναι , οὕτως ἐκ τῶν ὁμοιομερῶν μικρῶν σωμάτων τὸ πᾶν συγκεκρίσθαι 0 .
καὶ νοῦν μὲν ἀρχὴν κινήσεως 0 ·
τῶν δὲ σωμάτων τὰ μὲν βαρέα τὸν κάτω τόπον , 〈 ὡς τὴν γῆν 〉 , τὰ δὲ κοῦφα τὸν ἄνω ἐπισχεῖν , ὡς τὸ πῦρ 0 1 2 ·
ὕδωρ δὲ καὶ ἀέρα τὸν μέσον 0 .
οὕτω γὰρ ἐπὶ τῆς γῆς πλατείας οὔσης τὴν θάλασσαν ὑποστῆναι , διατμισθέντων ὑπὸ τοῦ ἡλίου τῶν ὑγρῶν .
τὰ δ ἄστρα κατ ἀρχὰς μὲν θολοειδῶς ἐνεχθῆναι , ὥστε κατὰ κορυφὴν τῆς γῆς τὸν ἀεὶ φαινόμενον εἶναι πόλον , ὕστερον δὲ τὴν ἔγκλισιν λαβεῖν .
καὶ τὸν γαλαξίαν ἀνάκλασιν εἶναι φωτὸς 〈 τῶν ὑπὸ 〉 ἡλίου μὴ καταλαμπομένων 〈 τῶν 〉 ἄστρων 0 .
τοὺς δὲ κομήτας σύνοδον πλανητῶν φλόγας ἀφιέντων 0 ·
τούς τε διᾴττοντας οἷον σπινθῆρας ἀπὸ τοῦ ἀέρος ἀποπάλλεσθαι 0 .
ἀνέμους γίγνεσθαι λεπτυνομένου τοῦ ἀέρος ὑπὸ τοῦ ἡλίου .
βροντὰς σύγκρουσιν νεφῶν ·
ἀστραπὰς ἔκτριψιν νεφῶν 0 ·
σεισμὸν ὑπονόστησιν ἀέρος εἰς γῆν 0 .
ζῷα γίγνεσθαι ἐξ ὑγροῦ καὶ θερμοῦ καὶ γεώδους , ὕστερον δὲ ἐξ ἀλλήλων 0 ·
καὶ ἄρρενα μὲν ἀπὸ τῶν δεξιῶν , θήλεα δὲ ἀπὸ τῶν ἀριστερῶν 0 1 2 .
φασὶ δ αὐτὸν προειπεῖν τὴν περὶ Αἰγὸς ποταμοὺς γενομένην τοῦ λίθου πτῶσιν , ὃν εἶπεν ἐκ τοῦ ἡλίου πεσεῖσθαι .
ὅθεν καὶ Εὐριπίδην , μαθητὴν ὄντα αὐτοῦ , χρυσέαν βῶλον εἰπεῖν τὸν ἥλιον ἐν τῷ Φαέθοντι 0 .
ἀλλὰ καὶ εἰς Ὀλυμπίαν ἐλθόντα ἐν δερματίνῳ καθίσαι , ὡς μέλλοντος ὕσειν ·
καὶ γενέσθαι .
πρός τε τὸν εἰπόντα , εἰ τὰ ἐν Λαμψάκῳ ὄρη ἔσται ποτὲ θάλαττα , φασὶν εἰπεῖν , ἐάν γε ὁ χρόνος μὴ ἐπιλίπῃ .
ἐρωτηθείς ποτε εἰς τί γεγέννηται , εἰς θεωρίαν , ἔφη , ἡλίου καὶ σελήνης καὶ οὐρανοῦ 0 .
πρὸς τὸν εἰπόντα , ἐστερήθης Ἀθηναίων , οὐ μὲν οὖν , ἔφη , ἀλλ ἐκεῖνοι ἐμοῦ 0 .
ἰδὼν τὸν Μαυσώλου τάφον ἔφη , τάφος πολυτελὴς λελιθωμένης ἐστὶν οὐσίας εἴδωλον .
πρὸς τὸν δυσφοροῦντα ὅτι ἐπὶ ξένης τελευτᾷ , πανταχόθεν , ἔφη , ὁμοία ἐστὶν ἡ εἰς ᾅδου κατάβασις .
δοκεῖ δὲ πρῶτος , καθά φησι Φαβωρῖνος ἐν Παντοδαπῇ ἱστορίᾳ , τὴν Ὁμήρου ποίησιν ἀποφήνασθαι εἶναι περὶ ἀρετῆς καὶ δικαιοσύνης ·
ἐπὶ πλεῖον δὲ προστῆναι τοῦ λόγου Μητρόδωρον τὸν Λαμψακηνόν , γνώριμον ὄντα αὐτοῦ , ὃν καὶ πρῶτον σπουδάσαι τοῦ ποιητοῦ περὶ τὴν φυσικὴν πραγματείαν 0 .
πρῶτος δὲ Ἀναξαγόρας καὶ βιβλίον ἐξέδωκε συγγραφῆς .
φησὶ δὲ Σιληνὸς ἐν τῇ πρώτῃ τῶν Ἱστοριῶν ἐπὶ ἄρχοντος Δημύλου λίθον ἐξ οὐρανοῦ πεσεῖν ·
τὸν δὲ Ἀναξαγόραν εἰπεῖν ὡς ὅλος ὁ οὐρανὸς ἐκ λίθων συγκέοιτο ·
τῇ σφοδρᾷ δὲ περιδινήσει συνεστάναι καὶ ἀνεθέντα κατενεχθήσεσθαι .
περὶ δὲ τῆς δίκης αὐτοῦ διάφορα λέγεται .
σωτίων μὲν γάρ φησιν ἐν τῇ Διαδοχῇ τῶν φιλοσόφων ὑπὸ Κλέωνος αὐτὸν ἀσεβείας κριθῆναι , διότι τὸν ἥλιον μύδρον ἔλεγε διάπυρον ·
ἀπολογησαμένου δὲ ὑπὲρ αὐτοῦ Περικλέους τοῦ μαθητοῦ , πέντε ταλάντοις ζημιωθῆναι καὶ φυγαδευθῆναι 0 .